[{"text_idx": "#000003", "text": "Leitzako bertso-eskolako gaztetxoen agurrak eman dio hasiera saioari, eta Iker Mundin\u0303anok egin zituen gai-jartzaile lanak. Guztira hamalau bertsolari gaztek hartu zuten parte lehenengo fase ireki batean. Gai orokorrarekin, lau oinekin eta hitza emanda bertsoak osatu ostean, Ekain Alegre, Idoia Granizo, Joanes Illarregi eta Xabat Illarregi aritu dirabigarren fasean. Azkenean, Joanes Illarregik jantzi du Nafarroako bertsolari gazteen txapela eta Xabat Ilarregi berriz, bigarren sailkatua izan da."}, {"text_idx": "#000005", "text": "80 entzule inguru elkartu dira Leitzako gaztetxean, saioa bertatik bertara jarraitzeko, giro ederrean. Behin bukatuta, merendua izan da gaztetxean bertan, han bildutakoentzat."}, {"text_idx": "#000006", "text": "Lehia formatuko ekimen honekin batera, Eskolartekoa, ikasturtean zehar egiten diren bestelako ekimenen bilduma da: bertso-merenduak, Bertso Eskolen Eguna, topaketak, Negulekuak, Udalekuak, sariketak, bertsopaper lehiaketa... Ikasleek bertso-eskoletan landutakoa jendaurrean erakutsi ahal izateko, beraien artean harremanak sendotzeko, hurbilekoak bertsozaletzeko, ahozkotasuna eta euskara klasetik kanpo lantzeko... parada ematen duten egitasmoak dira finean Eskolartekoa osatzen dutenak."}]